Findes der et større træskibssejlads end Tall Ships Races i Nordjylland? Ja, det gør der, og det finder sted i Løgstør lige nu. Mandag sætter byen nemlig ramme for Maritim Festival, hvor mere end 70 store træskibe sætter sejl til kapsejladset 'Limfjorden Rundt'. Men det er ikke bare et kapsejlads, det er også en byfest i Løgstør. -  Vi sætter fulde sejl for, at det skal være en fest for alle, der kommer ned og ser skibene, fortæller Louise Sieker, medarrangør af Maritim Festival. Meget mere end kapsejlads Klokken 10 mandag begynder de mange flotte træskibe at ankomme til havnen i Løgstør. Det flotte syn af de høje master trækker flere tusinde gæster til byen. Udover skibene er der i løbet af dagen sørget for ægte sømandsstemnning i form af en masse arrangementer for både store og små. Mandag formiddag har de lokale børnehaver og skoler bygget modelskibe. I løbet af dagen er der mulighed for en sejltur i i Limfjordsmuseets Aalborgjolle, byvandring med vægteren og meget andet. Aftenen står på dansekoncert med 'De Galvaniserede Leoparder', og er man mere til hyggekoncert, sørger 'Muleskinners' for sådan en. Tirsdag morgen letter træskibene anker, når 'Limfjorden Rundt' officielt skydes i gang. Ruten går fra Løgstør til Thisted til Struer til Nykøbing Mors til Fur og slutter lørdag i Skive. Se hele indslaget fra Løgstør Havn:

Opsummering:
Nordens største træskibssejlads starter i Løgstør, og det er lig med maritim stemning ud over det sædvanlige.